text: ЦСКА победи Ботев с 1:0, нашите оценки - Проспорт.бг
  ЦСКА победи Ботев с 1:0, нашите оценки
  Публикувано на: 17.10.2009 16:55
  Иван Стоянов в битка със защитата на Ботев.
  Ботев загуби от ЦСКА с 0:1 двубоя помежду им на стадион "Христо Ботев". Единственото попадение в мача вкара Иван Стоянов в 52-ата минута, след асистенция в наказателното поле на Йордан Тодоров.
  Италианците от Ботев влязоха в мача с много желание и самочувствие, но още в първите 3 минути на два пъти можеха да бъдат наказани от Спас Делев. До 10-ата минута изпусна и Мишел Платини.
  Независимо от това избаринците на Пичиони играха отворен и смислен футбол. На моменти стигаха и до наказателното полена "армейците", като дори Леле морини имаше възможност да се разпише, но изстрелът на прочулия се плейбой бе спасен виртуозно от Караджов. Впрочем преди Караджов знаменита изява имаше и дебютанта на вратата на Ботев - Бриньоли. В много голяма степен "канарчетата" дължат добрия резултат на своя страж, който май ще закове Венци Велинов на пейката.
  Адмирации заслужава в защитата 20-годишния Чудомир Григоров-Чудото. Дори, макара и случаен факт, ЦСКА вкара, когято него го нямаше, а му оказваха помощ край страничната линия, след неволен сблъсък с Мишел Платини.
  Веднага след гола Любо Пенев си прибра светата троиза в офанзивата. Смени набързо Данчо Тодоров, Коста Янев и Иван Стоянов. Те ще му бъдат много нужни срещу Базел в четвъртък, а беше ясно, че Ботев може да вкара гол пред 10-те хиляди зрители, само заради някаква случайност, но не като резултат от смислена игра. "канарчетата" вече бяха позагубили свежест и превъзходството на ЦСКА бе пълно. Нови пропуски за "червените" наравиха Платини, Манчев (фрапиращи на два пъти), Делев.
  При всички случаи обаче, след още малко подготовка, всички отбори от групата ще берат ядове срещу Ботев. Вижда се, че макар дошли от отбори от долните нива, италианците са научени, но все още физически неготови играчи. Интересното там предстои.
  Новият собственик на Ботев Марко Орнела най-сетне стигна до Пловдив. Баровецът от Апенините седна в ложата на стадиона за радост на феновете на "канарчетата". Орнела още не е давал никакви изявления.
  Нашата оценка по десетобалната скала:
  30.Бриньоли - почти отличен. Играч на мача - 9;
  17.Тинаци - чухме, че танцувал страхотно в "Папараци" - 6; 3.Сириняно - интересен и сърцат играч - 7;
  16.Густав - започна много сигурно мача, но очевидно се избърза с пускането му - 7;
  4. Ди Паоло - влезе на мястота на Густав, игра мотивирано - 7;
  23.Брици - 7
  15.Дзанолети - железен за нашите стандарти - 8;
  19.Витанов - позагуби се сред съотборниците от Ботуша - 6;
  20. Кочев - игра 20 минути на мястото на Витанов - 6;
  32.Карлет - може би още неготов, но очевидно много качествен. Макар и на 32 години и само за едно полувреме - 8;
  77. Йорданов - има същия номер, като Спас Делев, но значителна разлика в класите - 7
  8.Кабу - добре е, че камерунецът е спечелил доверието на Пичиони, но с такава игра скоро ще го загуби - 6;
  10.Морини - Може и да е плейбой, може и да е лудувал в "Папараци", но е играч. за България - даже страхотен играч. Няма да остане дълго в Ботев - 8;
  13.Григоров - Браво! Браво! Браво! - 8.
  Към "червените" ще бъдем по-критични, защото имаме съвсем различни очаквания от тях:
  12.Иван Караджов - нямаше много работа, но пък като се наложи си я свърши. само заради реакцията след изстрела на Морини заслужава бонус - 8;
  52.Йордан Минев - видя се в чудо през първото полевреме с Карлет. На няколко пъти бе надиграван от французина - 6;
  6.Кирил Котев - на моменти разконцентриран, в последната минута хазартен. може много повече - 6;
  15.Иван Иванов - все едно още боледува от грешките в Кипър. постъпи на няколко пъти хазартно през първото полувреме - 6;
  4.Костадин Стоянов - време е да си повярва повече. Да забрави засега за Нова Загора. А ако се сети, да мисли само за хубавите крайпътни кръчми там - 6;
  5.Тодор Янчев - жалко, че влиза в години. Хвърли страхотна работа. Имаше известен брак в пасовете, но пък бе страхотен в единоборствата - 8;
  21.Коста Янев - той се превръща в слабост на сайта. Ние бяхме сред тези, които му се присмивахме и осъждахме след първата му повиквателна за националния отбор за мача с Югославия. Чудесен спортен характер. Любо го смени, за да го съхрани - 8;
  31. Викторс Морозс - Виктор изпреварва спортно-техническите си възможности с изключителна настървеност и концентрация. Малко бонес и за него - 7;
  30.Йордан Тодоров - някои продължават да го охулват, но Данчо и днес беше неудържим на десния външен халф. Любо съхрани и него със смяна за Базел - 8;
  7. Владимир Манчев - позагубил е увереност, но пък излиза там, където са головете. Скоро може и да се получи - 7;
  77.Спас Делев - сякаш проспа големи епизоди от мача. дано е буден в четвъртък - 7;
  22.Мишел Платини - доста ленив. със сигурност трябва да забрави веднага този мач - 6;
  73.Иван Стоянов - не само заради седмия му гол, но и заради характера заслужава поздравления. Иначе забрави познатата люлка след попадението, която се прави за новородено. наскоро той се сдоби с дъщеричка Сиана - 8;
  8. Тодор Тимонов - Принца игра 20 минути под непрекъснати освирквания на бившата си агитка, но се справи прилично на терена. направи и дзве много добри извеждания на нападателите, които по-скоро трябваше да зъвршат с гол, колкото обратното - 7.
  Съдия: Станислав Тодоров - за пореден път показа неувереност. Влияеше се от подвиквания и провокации. От началото на първенството това за него не е прецедент.
  Ботев - ЦСКА 0:1
  0:1 Иван Стоянов 51'
  Ботев: 30.Бриньоли, 17.Тинаци, 3.Сириняно, 16.Густав (41 - Ди Паоло), 23.Брици, 15.Дзанолети, 19.Витанов (73 - Кочев), 32.Карлет (46 - Йорданов), 8.Кабу, 10.Морини, 13.Григоров
  ЦСКА: 12.Иван Караджов, 52.Йордан Минев, 6.Кирил Котев, 15.Иван Иванов, 4.Костадин Стоянов, 5.Тодор Янчев, 21.Коста Янев (58 - Викторс Мороз), 30.Йордан Тодоров (54 - Владимир Манчев), 77.Спас Делев, 22.Мишел Платини, 73.Иван Стоянов (71 - Тодор Тимонов)